Diari Oficial de la Generalitat Valenciana


Sumari del DOGV 3080, del 17-09-1997 (1997/10412)

CONVOCATÒRIA 03/97, del dia 26 de juny de 1997, del Consell de la Sindicatura de Comptes de la Generalitat Valenciana, per la qual s'anuncia un concurs de mèrits per a la provisió d'un lloc de treball de lletrat o lletrada en aquesta institució.
-----------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc//1997/06/26/3/dof/vci/html**

### Dades del document

Número de DOGV
:   3080

Data del DOGV
:   17-09-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/10165


Data del document
:   26-06-1997

Organisme emissor
:   Sindicatura de Comptes

Tipus de document
:   Convocatòria

Sindicatura de Comptes. CONVOCATÒRIA 03/97, del dia 26 de juny de 1997, del Consell de la Sindicatura de Comptes de la Generalitat Valenciana, per la qual s'anuncia un concurs de mèrits per a la provisió d'un lloc de treball de lletrat o lletrada en aquesta institució. [  
D'acord amb el que s'estableix en l'article 20 del Decret Legislatiu de 24 d'octubre de 1995, del Consell de la Generalitat Valenciana, pel qual es va aprovar el Text Refós de la Llei de la Funció Pública Valenciana, i els articles 23 i següents del Decret 69/1986, de 2 de juny, pel qual s'aprovà el Reglament de Selecció de Personal i Provisió de Llocs de Treball de la Generalitat Valenciana, el Consell de la Sindicatura de Comptes, per aplicació del que disposa l'article 17.c) de la Llei 6/1985, d'11 de maig, i una vegada obtinguda la delegació de les Corts Valencianes, ha acordat convocar un concurs de mèrits per a la provisió de la vacant que s'indica tot seguit, segons les bases següents:  
Primera. Participants  
En aquest concurs podran participar els funcionaris de carrera de la Generalitat Valenciana i els de les entitats locals de la Comunitat Valenciana seleccionats pel sistema establit per l'article 10.1 del Decret Legislatiu de 24 d'octubre de 1995, del Consell de la Generalitat Valenciana.  
El personal amb destinació definitiva haurà d'haver restat un mínim de dos anys en el seu lloc de treball, tret dels supòsits assenyalats en l'apartat 6 de l'article 20 del Text Refós de la Llei de Funció Pública Valenciana.  
Els aspirants hauran de complir els requisits i condicions del lloc d'acord amb la seua classificació, així com la pertinença al sector de l'administració que corresponga.  
Segona. Vacant i característiques  
El lloc vacant que s'anuncia i les seues característiques són els que figuren en l'annex II de la convocatòria.  
Tercera. Instàncies  
Els participants hauran de presentar la seua instància segons el model que es publica en l'annex I, i hi adjuntaran:  
- Fotografia de carnet.  
- Fotocòpia del document nacional d'identitat.  
- Currículum, on s'indicaran, per ordre, els mèrits següents:  
A) Experiència professional:  
1. Antiguitat.  
2. Grau personal.  
B) Formació personal:  
3. Titulacions acadèmiques.  
4. Cursos de formació i perfeccionament genèrics.  
5. Coneixements de valencià.  
6. Coneixements d'altres idiomes oficials de la Unió Europea.  
C) Aptituds per al lloc de treball convocat:  
7. Treballs realitzats anteriorment.  
8. Cursos de formació i perfeccionament específics.  
9. D'altres mèrits.  
- Documents que acrediten els mèrits al·legats, així com el cos/escala a què pertany, grup de titulació, destinació actual i data de la presa de possessió.  
- La documentació i justificació dels mèrits al·legats haurà d'acreditar-se amb originals o còpies compulsades d'aquests.  
- Una memòria, que haurà d'ajustar-se al contingut assenyalat en l'apartat 2, de l'annex II, del Decret 117/1991, de 26 de juny, del Consell de la Generalitat Valenciana.  
Quarta. Termini i lloc de presentació  
Les instàncies i la documentació es presentaran en el Registre General de la Sindicatura de Comptes de la Generalitat Valenciana, carrer Sant Vicent, número 4, de València, o en qualsevol de les oficines a què es refereix l'art. 38.4 de la Llei de Règim Jurídic de les Administracions Públiques i del Procediment Administratiu Comú, en el termini de 20 dies hàbils comptadors des del dia següent a la publicació de aquesta convocatòria en el Diari Oficial de la Generalitat Valenciana i en el Butlletí Oficial de les Corts Valencianes. El termini es computarà a partir de la publicació que aparega en últim lloc.  
Una vegada finalitzat el termini de presentació d'instàncies, les sol·licituds formulades vincularan els peticionaris.  
Cinquena. Barem de mèrits i forma de citació per a l'entrevista  
S'aplicarà el Decret 117/1991, de 26 de juny, del Consell de la Generalitat Valenciana, pel qual s'aprova el barem general d'aplicació als concursos de mèrits per a la provisió de llocs de treball (DOGV núm. 1.577, de 2 de juliol de 1991), modificat pel Decret 176/1993, de 28 de setembre, del Consell de la Generalitat (DOGV núm. 2.118, de 6 d'octubre de 1993).  
Als efectes del que disposa l'article 59.5,b) de la Llei 30/1992, de 26 de novembre, es fa constar que entre els dies 10 i 14 de novembre de 1997, tots dos inclusivament, s'exposarà, en el tauler d'anuncis de la seu de la Sindicatura de Comptes, un anunci en el qual s'assenyalarà el dia, l'hora i el lloc on es realitzarà l'entrevista que es regula en l'apartat 3, subapartat 3.3, de l'annex I del Decret 117/1991, de 26 de juny. Els aspirants quedaran convocats a l'acte de l'entrevista per mitjà d'aquest anunci.  
Sisena. Puntuació mínima  
Per a l'adjudicació de vacants caldrà que els aspirants arriben a la puntuació mínima de 8 punts, que és la que s'assenyala com a mínima en el decret de la Generalitat on s'aprova el barem general.  
No se citaran a l'entrevista preceptiva aquells aspirants que, després d'haver-los sumat els punts obtinguts a la màxima puntuació possible de l'entrevista, no arriben a la dita puntuació mínima.  
Setena. Comissió avaluadora  
Estarà integrada pels membres següents:  
Titulars:  
· En representació de la Sindicatura de Comptes:  
President:  
 José Vicente Pedraza Bochóns. Catedràtic de Dret Financer i Tributari de la Universitat Jaume I.  
Vocals:   
- Francisco Visiedo Mazón. Lletrat de les Corts Valencianes.  
- Javier Medina Guijarro. Lletrat del Tribunal de Comptes.  
- Carles Rossinyol i Vidal. Auditor de la Sindicatura de Comptes de Catalunya.  
· En representació de la Direcció General de la Funció Pública Valenciana:  
- Miguel Ángel Cervera Puertes. Cap de l'Àrea de la Funció Pública de la Direcció General de la Funció Pública de la Conselleria d'Economia, Hisenda i Administració Pública de la Generalitat Valenciana.  
· En representació de les organitzacions sindicals:  
- Benedito Torres Caballer. Representant de CCOO.  
-José Vicente Felip Bardoll. Representant de UGT.  
-Vicente Cerveró Rubio. Representant de CSI-CSIF.  
- Juan Gamir Giner. Representant del Consell de Personal de les Corts Valencianes i institucions que en depenen, que actuarà amb veu però sense vot.  
Vocal secretari:   
Enrique Monlleó Gerardo. Secretari general de la Sindicatura de Comptes de la Generalitat Valenciana.  
Suplents:  
· En representació de la Sindicatura de Comptes:  
President:   
Artemi Rallo Lombarte. Professor titular de Dret Constitucional de la Universitat Jaume I.  
Vocals:   
- Juan Antonio Martínez Corral. Lletrat de les Corts Valencianes.  
- José Joaquín García-Pando Mosquera. Lletrat del Tribunal de Comptes.  
- Antoni Martí i Adelantado. Auditor de la Sindicatura de Comptes de Catalunya.  
· En representació de la Direcció General de la Funció Pública Valenciana:  
- Carmelina del Romero Sánchez-Cutillas, de l'Àrea de l'Institut Valencià d'Administració Pública.  
· En representació de les organitzacions sindicals:  
- Giménez García. Representant de CCOO.  
- Marta Climent Viguer. Representant de UGT.  
- Ramón Querol Tudela. Representant de CSI-CSIF.  
- Ricardo March García. Representant del Consell de Personal de les Corts Valencianes i institucions que en depenen, que actuarà amb veu però sense vot.  
Vocal secretari:   
Roberto P. Cortell Giner. Lletrat en cap de la Sindicatura de Comptes de la Generalitat Valenciana.  
Per als òrgans col·legiats, el funcionament de la comissió avaluadora s'ajustarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Vuitena. Adjudicació  
La comissió avaluadora, immediatament abans de redactar la proposta d'acord, i dins de les 48 hores següents a la finalització de la fase d'exposició i defensa de la memòria per part dels concursants, posarà de manifest als interessats al tauler d'anuncis de la seu de la Sindicatura de Comptes les puntuacions adjudicades en les diferents fases de valoració del concurs. D'acord amb el que disposa l'article 59.5,b) de la Llei 30/1992, de 26 de novembre, aquest anunci substituirà la notificació als interessats.  
Els interessats podran, en un termini de 10 dies hàbils, comptadors des del primer dia hàbil següent a l'exposició de l'esmentat anunci, al·legar i justificar el que consideren pertinent davant de la comissió avaluadora del concurs.  
Una vegada redactada per part de la comissió la proposta d'acord, amb les al·legacions i justificacions presentades, tant les estimades com les desestimades, serà elevada al Consell de la Sindicatura de Comptes, el qual, després d'haver-les vistes, aprovarà l'acord que calga del concurs i el trametrà al Diari Oficial de la Generalitat Valenciana i al Butlletí Oficial de les Corts Valencianes per a la seua publicació.  
S'estableix un termini de cinc mesos per a l'adopció de l'acord de resolució d'aquest concurs, comptador des de l'endemà de finalització del termini per a la presentació de sol·licituds.  
La destinació adjudicada serà irrenunciable, llevat que abans de l'acabament del termini de presa de possessió s'haja obtingut un altre lloc mitjançant convocatòria pública.  
Novena. Recursos  
Aquest acord exhaureix la via administrativa. Les persones interessades podran interposar contra aquest acord, amb la comunicació prèvia al Consell de la Sindicatura de Comptes de la Generalitat Valenciana, un recurs contenciós administratiu en el termini de dos mesos comptadors des de l'endemà de la seua publicació, d'acord amb el que estableix l'art. 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 57.2.f) i 58.1 de la Llei de Jurisdicció Contenciosa Administrativa (disposició addicional onzena de la Llei 30/1992). Tot això sense perjudici que s'utilitze qualsevol altra via que es considere oportuna.  
València, 8 de setembre de 1997.- El síndic major: Vicente Montesinos Julve.  
ANNEX I  
Instància provisió del lloc  
a) Dades de la persona interessada  
Cognoms: ... Nom: ...  
DNI/NRP ... Domicili oficial ...   
Telèfon ... Fax (més pròxim) ...  
Relació professional amb la Generalitat Valenciana ...  
Núm. lloc actual ... Conselleria/Institució ...  
Relació professional amb altres administracions públiques ...  
Destinació actual ... Data de presa de possessió ...  
Cos/escala a què pertany ...  
Grup de titulació ...  
b) Documents que presenta  
1. Fotografia de carnet.  
2. Fotocòpia del document nacional d'identitat.  
3. Currículum.  
4. Certificats relatius a:  
4.1 Antiguitat.  
4.2 Grau personal.  
4.3 Titulacions.  
4.4 Cursos de formació i perfeccionament genèrics .  
4.5 Coneixements de valencià.  
4.6 Coneixement d'idiomes comunitaris.  
4.7 Treball realitzat.  
4.8 Cursos de formació i perfeccionaments específics.  
4.9 D'altres certificats.  
5. Cos/escala a què pertany, grup de titulació, destinació actual i data de la presa de possessió.  
6. Memòria.  
València, ... de ... de 1997  
La persona interessada  
Síndic major de la Sindicatura de Comptes de la Generalitat Valenciana. Avinguda del Port, número 108, 46734 València.  
ANNEX II  
- Lloc de treball: lletrat o lletrada.  
- Nombre de vacants: una.  
- Número del lloc: 08.  
- Centre de destinació: Sindicatura de Comptes de la Generalitat Valenciana.  
- Localitat del lloc: València.  
- Naturalesa: funcionarial.  
- Sector: general.  
- Requisits: grup A.   
- Complement de destinació: nivell 27.  
- Complement específic: 180.550 pessetes/mes. Dia pernoctat.  
- Forma de provisió: concurs.  
Funcions:  
1a Assessorament i assistència jurídica als òrgans de la Sindicatura.  
2a Assistència i assessorament als equips d'auditoria.  
3a Instrucció d'actuacions prèvies a l'exigència de responsabilitat comptable.  
4a Defensa i representació en judici de la Sindicatura, amb la habilitació prèvia.  
5a Elaboració i manteniment de l'arxiu legal i jurisprudencial.  
6a Assistència a la Secretaria General en la tramitació i gestió dels expedients i assumptes de la seua competència.  
- D'altres característiques del lloc:  
En virtut del que ordena l'article 10.1.b) de la Llei de la Sindicatura de Comptes, la realització normal per part del personal al servei de la Sindicatura de les funcions assignades als seus respectius llocs de treball pot comportar la necessitat de desplaçar-se dins de la Comunitat Valenciana a la seu dels departaments, entitats o organismes controlats.  
Aquest lloc de treball va ser classificat per l'Acord del Consell de la Sindicatura de Comptes del dia 27 de desembre de 1996.


Còpia Permalink ELI